RO
L 303/16
Jurnalul Oficial al Uniunii Europene
23.11.2022
(46)
Articolul 11 alineatul (1) din Regulamentul delegat (UE) 2020/2015 a acordat, până la 31 decembrie 2022, o excepție legată de rata de supraviețuire ridicată pentru pagelul argintiu (Pagellus bogaraveo) capturat cu unelte de pescuit artizanale voracera în diviziunea ICES 9a și pentru pagelul argintiu capturat cu cârlige și paragate în subzonele ICES 8 și 10 și în diviziunea ICES 9a.
(47)
Recomandarea comună a solicitat o prelungire a acestei excepții până la 31 decembrie 2023.
(48)
CSTEP a analizat informațiile științifice și a concluzionat că experimentele suplimentare privind rata de supraviețuire ar trebui să furnizeze estimări solide privind supraviețuirea.
(49)
Având în vedere dovezile prezentate în trecut de statele membre din ASV cu privire la ratele de supraviețuire și faptul că este probabil ca experimentele suplimentare privind rata de supraviețuire să furnizeze estimări solide privind supraviețuirea, este oportun ca această excepție să fie prelungită până la 31 decembrie 2023, pentru a permite finalizarea studiilor.
Statele membre din ASV trebuie să prezinte rezultatele acestor studii în vederea evaluării de către CSTEP până cel târziu la 1 mai 2023, pentru a sprijini evaluarea acestei excepții în cadrul reexaminării din 2023 a obligației de debarcare.
(50)
Articolul 14 alineatul (1) litera (n) din Regulamentul delegat (UE) 2020/2015 a acordat, până la 31 decembrie 2022, o excepție de minimis pentru merlanul (Merlangius merlangus) capturat cu setci fără sirec în subzona ICES 8.
(51)
Recomandarea comună a solicitat o prelungire a acestei excepții până la 31 decembrie 2023.
(52)
CSTEP a concluzionat că evaluările anterioare indică un nivel scăzut al capturilor și al capturilor aruncate înapoi în mare în cadrul activităților de pescuit cu setci fără sirec și că impactul excepției asupra stocului de merlan este probabil neglijabil.
(53)
Având în vedere dovezile prezentate în trecut de statele membre din ASV cu privire la costurile disproporționate de manipulare a capturilor nedorite și studiile planificate privind selectivitatea, este oportun ca această excepție să fie prelungită până la 31 decembrie 2023.
Statele membre din ASV trebuie să prezinte rezultatele acestor studii în vederea evaluării de către CSTEP până cel târziu la 1 mai 2023, pentru a sprijini evaluarea acestei excepții în cadrul reexaminării din 2023 a obligației de debarcare.
(54)
Deoarece măsurile prevăzute de prezentul regulament au un impact direct asupra planificării sezonului de pescuit pentru navele din Uniune și asupra activităților economice conexe, prezentul regulament trebuie să intre în vigoare imediat după publicare.
Regulamentul trebuie să se aplice de la 1 ianuarie 2023,
ADOPTĂ PREZENTUL REGULAMENT:
Articolul 1 Regulamentul delegat (UE) 2020/2015 se modifică după cum urmează: 1.
La articolul 4, alineatul (1) se înlocuiește cu următorul text: „(1) Excepția legată de rata de supraviețuire prevăzută la articolul 15 alineatul (4) litera (b) din Regulamentul (UE) nr.
1380/2013 se aplică: — în diviziunea ICES 7d, în limita a șase mile marine de coastă, dar în afara zonelor de creștere identificate, capturilor de limbă-de-mare comună (Solea solea) sub dimensiunea minimă de referință pentru conservare, efectuate cu unelte de pescuit cu traule cu panouri (codurile uneltelor: OTT, OTB, TBS, TBN, TB, PTB, OT, PT, TX), cu dimensiunea ochiului de plasă al sacului traulului de 80-99 mm, de către nave care: — au o lungime maximă de 10 metri și o putere maximă a motorului de 221 kW; și — pescuiesc în ape cu o adâncime de cel mult 30 de metri și cu durate de traulare de cel mult 90 de minute; — în diviziunea ICES 7e, în limita a șase mile marine de coastă, dar în afara zonelor de creștere identificate, capturilor de limbă-de-mare comună (Solea solea) sub dimensiunea minimă de referință pentru conservare, efectuate cu unelte de pescuit cu traule cu panouri (codul uneltelor: OTB) cu dimensiunea ochiului sacului mai mare de 80 mm, de către nave cu o lungime mai mică de 12 m.”